KLUBI 700
Teadvuseta ja lõksus oma põlevas autos.
Just nõnda leiti politseinik Jason Phillips
peale seda, kui keegi ta autole otse sisse sõitis.
Mis järgneva 30 sekundi jooksul juhtus
ja kuidas see ühele imele teed sillutas?
Kohe näete.
Dispetšer: "Võimalike joobenähtudega juht teel."
Politseinik: "Teade vastuvõetud."
27.07. 2019 k 2.48
Ohio politseinik Jason Phylips oli kõnet kuuldes valves
ja asus võimalikku joobes juhti jälitama.
Dispetšer: "Maantee patrull"
Helistaja: "Politseiauto on leekides
ja tundub, et politseinik võib sinna elusalt sisse põleda."
Vales reas sõitnud juht sõitis politseiautole otse sisse.
Jason jäi teadvusetult oma autosse lõksu.
Vaid mõned autod taga pool oli endine sõjaväe meedik -
1. klassi seersant Joe Yeichner.
Sain akna lahti
ja vaid 30 sekundit peale Jasoni välja saamist
oli auto üleni leekides.
Joe hoidis Jasoni kaela 15 minutit stabiilsena,
kuniks meedikud ja teised politseinikud saabusid.
Ta parem käsi ja õlg veritsesid,
aga ta parem jalg oli täiega vigastatud.
Ütlesin: "Sinuga saab kõik korda,
sest su "õed-vennad" ja kaaspolitseinikud on siin.
Võta rahulikult."
Jason lennutati helikopteriga ühte Ohio haiglasse.
Paar tundi hiljem läksid kaks politseinikku
Jasoni vanematele juhtunu kohta uudist viima.
Nad küsisid: "Kas võiksime teiega sees rääkida?"
Vastasin: "Ma ei tea, kas tahaksin
On ta surnud?"
Nad ütlesid: "Ei, aga kriitilises seisus."
Palusin, et Jumal annaks mulle rahu, sest ma ei suutnud seda uskuda.
Kuidas saanuks juhtunu tuua Jumalale mingit au?
Jason viidi kunstlikkusse koomasse ja pandi hingamisaparaadi alla.
Esimesed 72 tundi olid kriitilised.
Põletushaavad paremal pool pead ja kaela.
Mitmed käe- ja jalavigastused.
Seesmine verejooks ja tõsine ajuvigastus.
Kõige suurem teadmatus valitseski selles osas,
kuidas ta taastub ajuvigastusest?
Surmarisk oli väga kõrge.
Samal ajal täitus haigla ooteruum
Jasoni kaaspolitseinike- ja sõpradega, kes tulid toeks ja palvetama.
Ees ootas pikk ja raske võitlus, milleks läks tarvis imet.
Ütlesin: "Jumal, ma ei suuda seda kanda.
Ma ei suuda.
Ma ei tea, mis toimub, aga ma vajan Su abi."
Jason oli vaid 7 kuud varem lõpetanud Politseiakadeemia,
lootes muuta ühiskonnas midagi paremaks.
Nüüd aga lamas ta teadvusetult haigla intensiivravi osakonnas.
Ütlesin Jumalale: "Su Sõna kas vastab tõele,
või on üks suur vale.
Kui üks asi kukub kokku, kukub kõik kokku,
kuid ma otsustan usaldada Sind.
Ja kui Sa ka võtad ta ära, ülistan Sind ikkagi."
Jason elas esimesed 72 tundi üle,
kuid isegi, et ta sai professionaalset abi,
vajas ta endiselt imet.
Sotsiaalmeedia kaudu palvetavate inimeste hulk
ulatus sadade tuhandeteni.
Jumal otsekui tõstis mind nende palvete kaudu üles.
See oli reaalselt kogetav
ja ma tundsin Jumalat ütlemas: "Kõik saab korda."
Ütlesin Jasonile: "Ära anna alla! Ära mitte mõtlegi mitte võidelda!
Võitle
ja tea, et Jumal on siin koos sinuga."
Olles olnud haiglas 6 päeva, tegi Jason lõpuks silmad lahti.
Kuigi vaevu teadvusel,
oli see ta ajuvigastust arvestades siiski esimene lootuskiir.
Ütlesin: "Praegu nähtava põhjal ei tohiks me alla anda.
Teeme kõik endast oleneva
ja see, et me näeme veel võimalust, peaks kinnitama ka teie usku."
Olin tänulik, et Jumal lasi mul näha taaskord ta ilusaid silmi.
Pea 3 nädalat hiljem viidi Jason üle taastusravihaiglasse,
kus ta kognitiivseid võimeid hinnati 23-testpunkti põhjal.
Ta pidi vastama kõigile 23-punktile,
et öelda, et ta on täiesti teadvusel ja paranenud.
Nad ütlesid: "Ta ärkab ehk 6 kuu pärast üles.
Aga võib-olla aasta pärast või siis mitte kunagi.
Aga kui ärkabki, siis mittenormaalsena."
Mõtlesin: "Ei! Te ei mõista, kuidas Jumal tegutseb."
Kord ühel päeval,
küsides oma pojalt väga spetsiifilisi küsimusi,
teadis Jasoni isa, et midagi on teisiti.
Ütlesin kõigile: "Ta on ärkvel."
- "Kus sa tead?"
"Sest ma tunnen oma poega."
Jason kuulutati 9. augustil ametlikult ärkvele tulnuks.
Vaid 2 kuud peale õnnetust - 27. augustil,
sai ta aga koju.
Jasoni seisund paraneb iga päevaga
ja ta elab iga oma päeva rõõmu- ja tänuga.
POLITSEIOSAKONNAS
On hea tunne siit uksest jälle sisse tulla.
Sellest pole veel kahte aastatki, kui ta oleks peaaegu surma saanud.
Kirjeldaksin sellist vastupidavust ja taastumist kahe lihtsa sõnaga:
tänulikkus ja alandlikkus.
Kuigi Jason pole saanud pöörduda tagasi oma ameti juurde,
usub ta ühes oma perega, et läbi Kristuse on kõik võimalik.
Ma tean, kust mu abi tuleb.
See tuleb Jumala käest.
Tean, et on palju inimesi, kes tunnevad, et pole mingit lootust.
Kui nad aga siis kuulevad mu lugu,
tekkib neil uus lootus.
Olen tohutult rõõmus,
sest tean, et Jumalal on nii palju enamat varuks ta jaoks.
Palved annavad meile nii jõudu kui kinnitavad me usku.
Kõik, mida väideti, et ta kaotab, on tal endiselt olemas.
Palved muudavad asju.
Miski pole läbi enne, kui Jumal ütleb, et see on läbi.
On see alles sõnum, kas pole?
Miski pole läbi enne, kui Jumal ütleb, et see on läbi.
Usaldada Jumalat asjades, mida me veel ei näe,
on kohe kindlasti ülim usuproov.
Kuid Jumal on alati meiega,
sest Ta on tõotanud meid mitte kunagi hüljata ega jätta.
Me teame, et Ta on taastamise ja väe Jumal,
kes tahab anda oma lastele tulevikku ja lootust.
Nii tahame ka täna paluda te eest.
Tean, et paljudel teist on raske.
Tundub, et vajaduste hulk kasvab iga päevaga
ja iga päev lisandub neid, kes vajavad eestpalveid.
Rääkimata maailmast tervikuna, mis tundub olevat täiega keset võitlusi.
Jumal aga kuuleb, teab ja näeb meid, kui me palume.
Samas tahame enne palvet veel julgustada teid.
Lolital oli koroona, mis põhjustas kopsupõletikku
ja ta pandi haiglasse.
Testid näitasid veres vähest hapniku sisaldust
ja veel midagi, milles arstid kahtlustasid trombi.
Siis aga vaatas Lolita me saadet, kuuldes Terryt ütlemas:
"Kellelgi on kopsudega probleem.
Jumal tervendab teid just praegu,
nii et saate taas vabalt hingata ja seda probleemi pole enam."
Lolita võttis selle sõna vastu
ja hiljem tehtud testid ei näidanud enam ühtki märki
ei trombist, kopsupõletikust ega koroonast.
Ta hapnikutase oli taas korras ja ta sai järgmine päev haiglast koju.
Hämmastav! - On tõesti.
Gail kannatas kaks aastat tõsise põlvevalu käes.
Ta sai igasugu valu- ja põletikuvastaseid ravimeid,
aga need ei mõjunud kuidagi.
Siis aga vaatas ta me saadet, kus kuulis Gordonit ütlevat:
"Teid ootab ees põlveoperatsioon, sest luu käib juba vastu luud.
Parema põlve seis on hullem, aga oppi vajavad mõlemad põlved.
Jumal tervendab teid just praegu.
Tehke midagi, mida te enne ei suutnud!
Tõuske püsti ja võtke vastu oma tervenemine!"
Gail tõusis usus püsti ja sai kõndida ilma valuta.
- See on ime! - On tõesti.
Jumal on imede tegija Jumal.
Vahel sünnib asju, mida me ei mõista.
Miks näiteks Jasoniga see õnnetus juhtus?
Samas mulle meeldis ta isa palve:
"Jumal, isegi, kui võtad ta ära, ülistan Sind ikkagi."
Me ülistame Teda keset kõiki olukordi.
Paljud meist teavad inimesi, kes surid koroona pandeemia tõttu.
Olen näinud selle raames erakordseid imesid
ja samas ka erakordseid pettumusi.
Me enda meeskonnas siin oli üks väga kallis naine,
kes haigestus koroonasse.
Palvetasime ta eest ja ta hakkas paranema.
Ta võeti hingamisaparaadi alt ära ja ta istus ise jälle toolil.
Tundus, et ta hakkab paranema, aga siis ta hoopis suri ära.
Alles eile kuulsime ühest kallist vähihaigest naisest,
kelle eest olime palvetanud.
Ta 4. staadiumi vähk taandus täielikult - milline ime!
Siis aga sai ta insuldi ja ta suri ära.
Ma ei oska neid asju seletada.
Küll aga tean, et Jumal on väärt me kiitust.
Ta pöörab kõik meie kasuks.
Need, kes on läinud Jumala juurde...
Ihust äraolek tähendab olla Jumala ligiolus,
mistõttu need inimesed tunnevad praegu tohutut rõõmu
ja me võime rõõmustada selle üle.
Kuid kõigi meie eest, kes me oleme veel siin maa peal,
palugem üheskoos palvet, mida Jeesus õpetas meid paluma.
Et Jumala tahe sünniks nõnda kui taevas nõnda ka maa peal.
Ka Jeesuse maise elu ajal juhtus igasugu asju.
Ta kallis sõber Laatsarus suri.
Üks sünnist saati pime mees toodi Jeesuse juurde.
Inimesed otsisid teoloogilisi vastuseid,
aga Jeesus ütles, et see kõik on selleks,
et Jumala au tuleks esile.
Olgu meil siis paludes see sama Jeesuse suhtumine,
et mis iganes ka ei juhtuks -
see juhtub selleks, et Jumala au saaks esile tulla.
Tulgu see siis esile sinuski.
Las Ta tahe sündida su ihus nõnda kui taevas, nõnda ka maa peal
ja seda just praegu.
Palugem.
Issand Jeesus Kristus, me tuleme Sinu kui Võitu ette.
Sinu, kelle nimi kätkeb endas
päästet, tervenemist, andestust ja taastamist.
Issand, Sinu ligiolus valitseb täielik rõõm.
Me tuleme Su ette ja hüüame appi Sinu nime.
Sinu vermete läbi on meile tervis tulnud.
Sul on tervenemine varuks kõigi rahvaste jaoks
ja iga üksikisiku jaoks.
Vala siis välja oma tervenemine, Issand!
Me võtame vastu kõik õnnistused, mis Sul on varuks me jaoks.
Me võtame need vastu just praegu, Jeesuse nimel.
Kellegi mõlemas käes on neuropaatia
ja te kogete ühtaegu surinat kui tuimust, kuni sõrmeotsteni välja.
Jumal taastab te käenärvid,
isegi, kui arstid ütlevad, et see taastumine pole võimalik.
Jumal taastab need just praegu ja te tunnete, kuidas soojus läbib teid.
Jumala tervendav vägi läbistab te närvid.
Tehke midagi, mida enne ei suutnud
ja te näete, kuidas kõik see tuimus, surin jne. kaovad
ning te tunnete Jeesuse nimel jälle täienisti oma käsi.
Kellelgi on reumatoidartriit ja see on seganud täiega te elu,
kus te ei saa enam paljusid asju teha.
Jumal tervendab teid just praegu.
Olge hetkeks vaikselt ja te tunnete,
kuidas Ta vägi läbistab teid pealaest jalatallani.
Ta taastab kõik kaotatu ja kogu vali ning paistetus kaovad.
Võime liikuda vabalt taastub Jeesuse nimel.
Kellelgi on kahtluste kohaselt halvaloomuline kasvaja.
See on te kukla tagaosas ja avaldab mõju te ajutüvele.
Jumal on võimeline taastama ja taandama selle kasvaja nulli,
kõrvaldades selle just praegu.
Olge terve ja terviklik Jeesuse nimel ja las see kasvaja kaduda!
Issand, me võtame selle vastu Su käest.
Kellelgi on probleem hapniku sisaldusega veres.
See pole tingitud koroonast, kuigi ma ei tea ka, millest.
Kuid te hingamine vabaneb
ja teil pole enam mingit probleemi hapniku sisaldusega veres.
Siin üks üldine sõna,
mis puudutab südameprobleeme ja kehva vereringet.
Las te südamelihas taastuda Jeesuse nimel.
Löögu see taas korralikult, ilma ühegi tõrketa.
Las kõik saada just praegu terveks ja terviklikuks, Jeesuse nimel.
Issand, me täname Sind, et Sa oled tervendaja
ja Sinu vermete läbi me oleme terveks saanud.
Me võtame vastu kõik, mis Sul on me jaoks.
Me sirutume selle poole ja haarame sellest usus kinni.
Jeesuse nimel, aamen ja aamen.
Andke meile teada, kui olete saanud palvevastuse.
Ja andke ka teada, kui vajate eestpalvet,
sest me usume vankumatusse, püsivasse palvesse, mis ei anna alla,
vaid jätkab otsimist, palumist ja koputamist.
Nii et võtke meiega ühendust, kui vajate eestpalvet.
Laulja, näitleja, jutusaate juht - Harry Connick Jr on teinud seda kõike
Mis aga temaga koroona ajal juhtus?
Ta räägib sellest peagi ise.
Iga lapse sees on
kangelane,
juht,
sõber,
keegi, kes aitab,
keegi, kes teeb, mis õige
ja kes unistab kellekski saamisest.
Kuid nad vajavad meie abi selles.
Mida küll teha?
Mida küll öelda?
Kuidas küll end tunda?
Siin tulebki appi "Superraamat",
pakkudes moraalseid ja vaimseid tõdesid,
millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uutest osadest, kui need ilmuvad.
Lisaks 2 koopiat teistega jagamiseks.
Tellige "Superraamat" juba täna ja vaadake, kuidas imed sünnivad!
Indias elav Dilara on igavesti tänulik teiesugustele CBN'i partneritele,
sest te aitasite ta taas jalule.
Olles saanud tugevad põletushaavad, oli ta kaotanud igasuguse lootuse.
Dilara tegi süüa, kui ta sari sattus leekidesse.
Hüüdsin appi.
Mu mees tuli ruttu, valas mu veega üle
ja viis mu kiiresti haiglasse.
Dilara säärte tagaosas olid tõsised põletushaavad.
Olin 9 kuud voodis,
kogedes peale seda rohkelt raskusi.
Ma ei saanud käia,
mu jalad olid "kokku kuivanud" ja nahk oli maas.
Sain vaevu istudagi, nii et olin täiesti lootusetu.
Dilara vajas operatsiooni,
aga ta ei pere ei suutnud selle eest maksta.
Meil oli raha vaid toidu jaoks.
Kuna ma ei saanud sirgelt käia,
heideti mu üle nalja ja kutsuti lombakaks.
Keegi ei tulnud mulle kunagi appi.
Tahtsin nutta ega tahtnud enam elada.
Siis aga näitas Jumal mulle väljapääsuteed.
Dilara otsis abi ja nii kuulsid nad haiglast,
kes teeb koostööd ühinguga Operatsioon Õnnistus.
Nad võtsid meiega ühendust
ja me tasusime mitmed Dilara operatsioonid.
Mul on täna uus elu.
Saan normaalselt ja valuvabalt käia.
Saan vabalt käia ja kanda välise abita toidukotte.
Olen igavesti tänulik kõigile, kes aitasid mu operatsioonidele kaasa
Südamest suur, suur tänu!
See tänu kuulub teile, kui olete Klubi 700 liige,
sest te olete sel juhul osa sellest opereerivast meeskonnast.
Tänu teile saame me teha neid imelisi asju.
Operatsioone neile, kes ei saa ise maksta.
Elu täis saateid,
et kinkida inimestele tulevikku ja lootust.
Värsket vett
ja kriisiabi katastroofi piirkondades.
Toitu näljastele nii Ameerikas, kui mujal.
Oleme ainuüksi Ameerikas jaganud sel aastal välja
üle 4 miljoni kilo toitu.
Seda tänu sellele, et te olete andnud oma jah-sõna,
öeldes, et hoolite ja tahate aidata.
Kui tahate samuti liituda Klubi 700'ga, helistage meile.
Trompet, klaver, saksofon -
Henry Connick Jr mängis erinevaid pille
oma viimase CD jaoks.
Ühtlasi salvestas ta ise kõik oma taustalaulud.
Millist inspiratsiooni leidis ta koroona ajal,
saame peagi teada.
RÕÕM - PÜÜA SEE KINNI!
"Üksi oma usuga" on Harry Connick Jr. uusima CD nimi,
mis ühtlasi kirjeldab üksildast olemist peale seda,
kui koroona ta kontsert-tuurile kriipsu peale tõmbas.
Miks on ta viimase albumi nimi "Kogu südamest"?
Saame järgnevast intervjuust kohe teada.
Harry Connick Jr. on näitleja- ja muusikuna võitnud
mitmeid Grammy ja Emmy auhindu.
Haruldane talent,
kes on esinenud nii Broadwayl, kui juhtinud enda-nimelist jutusaadet.
Kui aga koroona 2020. aastal kõiki tabas,
oli Harry sunnitud koju jääma nagu kõik teisedki.
See oli aeg sisekaemusteks,
mille tulemusena sündis ta uusim album "Üksi oma usuga".
Kuidas see üksiolek selle albumi sündi kujundas?
Üksiolek on kogu põhjus, miks see album üldse sündis.
Olin oma kontsert-tuuril, nautides seda sajaga,
kui korraga pidin koju jääma nagu kõik teisedki,
püüdes saada sotti kõigest toimuvast.
See oli väga huvitav kogemus.
Olin füüsiliselt üksi stuudios - vaid mina ja pillid.
Ei ühtki teist muusikut, tehnikut, salvestajat ega kedagi -
vaid mina üksi.
Samas vaimses mõttes ma polnud üksi,
sest mul oli mu usk.
Album kätkeb endas traditsioonilist kristlikku muusikat
ja ka teatud originaal-lugusid.
Harry ise mängib kõiki pille
ja ta salvestas ka üksi kõik taustalaulud ja lood.
Olete aastate jooksul teinud koostööd nii paljude artistidega.
Mida te sellest õppisite, kui korraga nö ühe-mehe-bänd olite?
Seda, et on muusikuid, kes on oma tegemistes väga andekad
ja ma ootan juba uusi võimalusi nendega koos mängimiseks.
Selle albumi nimi on "Kogu südamest",
sest see tuligi kogu südamest.
Aga ma mängin seal ise nii trompetit, saksofoni kui muid pille
ja see oli imeline kogemus,
nii et sain edastatud kõik selle, mida edastada tahtsin.
Samas on siiski inimesi, kes teevad imehästi oma tööd -
salvestustehnikud, mikrite üles seadjad jne.,
nii et ootan taas aega, millal nendega koostööd teha.
On sel albumil mõnda laulu,
mis on puudutanud teid rohkem, kui mõni teine laul?
Mulle meeldib "Vana vankumatu rist", sest sel on imeilus meloodia.
Selle laulmine trööstis mind.
Selle laulu sõnum on, et meil kõigil on oma rist kanda.
Mitte küll see sama, mille järgi laul oma nime sai,
aga me läheme oma olukordadest läbi,
vahetades kord oma risti krooni vastu.
Sellest laulmine on üsna võimas kogemus.
Jumal on Looja.
Kui teiesugune artist loob muusikat,
siis see on ka kui Jumala olemuse peegeldamine.
Mõtlete te üldse sellele, kui oma ande rakendate?
Hea küsimus.
Näiteks "Suur Jumal" on üks võrratu laul.
"Kui taevalaotust minu silmad näevad...
Kui kõuehääli minu kõrvu kostab.
Kõik loodu Sinu väest on elu saanud ja hoiad kõike helde meelega."
Mida see kõik tähendab?
Minu jaoks kajastub see kõik New Orleansi klaveril,
kus neid hetki ja rütme välja mängisin.
Ja kui ma siis laulsin:
"Suur Jumal, kui ma näen, mis oled loonud,
nii targalt ainult oma sõnaga...
Kui taevalaotust minu silmad näevad, kus päike, kuu ja tähed säravad...
Kui kõuehääli minu kõrvu kostab ja välgu valgus sähvib taeva alt."
Mõtlesin, et New Orleansi klaveriseade
sobib sinna imehästi.
Nii et jaa - ma mõtlen nö loojaks olemisele.
See on Jumalalt saadud and
ja ma annan oma parima, et seda parimal moel kasutada.
Vaadates tagasi 2020. aastale, kus sai veedetud palju aega üksi,
loodab Harry, et ta viimane album pakub inimestele rohket tröösti.
Ma ei muretse enda pärast, sest mul on läinud väga hästi.
Mul on imeline perekond
ja mul oli võimalus veeta rohkem aega kodus kui planeeritud.
Nii on mu igatsus ja palve,
et kõik lootusetud inimesed leiaksid sellest väljapääsutee.
Nii haiglas töötajad, õpetajad, poeteenindajad, teadlased, juhid -
kõik need, kes annavad oma parima, et aidata meil koroonast võitu saada.
Sellest albumist oli mulle endale palju abi
ja ma loodan, et see aitab ka kõiki selle kuulajaid.
Kuigi sel albumil on palju isiklikke laule,
siis samas elavad inimesed oma usku mitmel erineval moel välja.
Kuid loodan, et nad mõistavad, kui oluline on usk minu jaoks
ja nad leiavad sellest tröösti endalegi.
Need aga, kes ei usu üldse Jumalasse -
loodan, et nad naudivad vähemalt plaadi muusikalist poolt,
mõistes, miks usk on mulle oluline,
nõnda nagu ma mõistan,
miks nende uskumused on neile olulised.
Milline andekas mees!
Harry Connick Jr viimane CD "Üksi oma usuga" on leitav internetist.
Wau! Lihtsalt wau!
Imeline and! Tõeliselt imeline hääl.
Meil on siin mõned vaatajate küsimused.
Jõuame ehk ühele neist ka vastata.
Debbie: "Huvitav, mis küll võiks olla minu and Jumalalt?
Kuidas ma seda teada saaks?"
Kui olla nagu Harry Connick, oleks sellest üsna lihtne sotti saada.
Kui tunnete end vahel madalseisus
ja mõtlete: "Kas Jumal üldse märkab mind või mitte?",
siis siin üks väga lihtne nipp teile.
Proovige oma hinge kinni hoida.
Hoidke seda nii kaua kinni, kui jaksate.
Selle kõige keskel mõistate ka,
mis on teie annid ja kutsumine Jumalalt.
Te ei saa lõpetada ise hingamist. See pole lihtsalt võimalik.
Teie hingeõhk, elu ja mõistus on kingitus Jumalalt.
Ta armastab teid nii väga, et on teid väga unikaalselt loonud.
Ilmas pole ühtki teist inimest nagu teie.
See on imeline kingitus,
millega kaasneb inspiratsioon
teha võrratuid asju Jumalale, Tema kuningriigi heaks
ja teiste inimeste heaks.
Heebrealastele 11:1 on öeldud:
"Aga usk on kindel usaldus selle vastu, mida oodatakse,
ja veendumus selles, mida ei nähta."
Olge õnnistatud!
Kui vajad rääkida kellegagi, kes hoolib,
helista TV7sse: 44 22 227 või kirjuta: palve@tv7.ee
Tõlge: Anne-Ly Raukas